کوئٹہ : پاکستان مسلم لیگ (ن) بلوچستان نا صدر مسکوہی صوبائی وزیر سینئر سیاست دان شیخ جعفر خان مندوخیل پارینے کہ ملک اٹ جنرل الیکشن اسہ دے آ بایدے مرے اگہ ارا اکائی تیٹی اولیکو گچین کاریک مسر تو بنجاہ و ایلو صوبہ غاتیٹی پد آن جنرل گچین کاریک مسر تو پاکستان نا کل آن بھلا صوبہ ٹی مالو مروک آ گچین کاری تا اثرک ہم بریرہ ہندا سوب آن حکومت زرگزرانی و ایلو حالیت آتے مون آ تخسا حکومت و اپوزیشن اسہ ایلو تون مذاکرات نا کسر ءِ کشسا معاملہ غاتے جوانی نا کنڈآ درسا ہرا حالیت آتا خرابی ءِ۔ اودے جوان کننگ کینہ۔ میڈیا تون ہیت وگپ کرسا اوفتا پاننگ ئس کہ پاکستان نا تاریخ اٹ دن متو اسٹ یا ارا صوبہ ٹی اولیکو و ایلو صوبہ غاتیٹی پد آن جنرل گچین کاریک مریر انتئے کہ دا وخت آ ملک زرگزرانی حالیت تون جتا جتا ویل آتا گواچنی ءِ۔
(آن لائن)
